26. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 672 της 2/17 Αυγ. 1977 (ΦΕΚ Α΄ 223) Περί καταργήσεως εκτάκτου αυτοτελούς έδρας και ιδρύσεως Τακτικής παρά τη Φυσικομαθηματική Σχολή του Πανεπιστημίου Θεσσαλονίκης. Άρθρον 1 1.Η παρά τη Φυσικομαθηματική Σχολή του Πανεπιστημίου Θεσσαλονίκης υφισταμένη κενή έκτακτος αυτοτελής έδρα Χημικής και Βιομηχανικής Τοξικολογίας, ιδρυθείσα δια της παραγράφου 2 του άρθρου μόνου του Β.Δ. 1027/1965 (ΦΕΚ 238/1965 Α΄ ) καταργείται. 2.Ιδρύεται παρά τη ανωτέρω Σχολή τακτική έδρα Φαρμακογνωσίας, έχουσα ως περιεχόμενον την μελέτην των εκ της φύσεως λαμβανομένων φαρμάκων, την παραλαβήν και εξέτασιν αυτών μακροσκοπικώς, μικροσκοπικώς, χημικώς, φυσικώς και βιολογικώς. Άρθρον 2. Αι παρά τη δια της παραγράφου 1 του προηγουμένου άρθρου καταργουμένη έδρα υφιστάμεναι πάσης φύσεως θέσεις προσωπικού, υπάγονται εφεξής εις την δια του παρόντος ιδρυομένην τακτικήν έδραν Φαρμακογνωσίας. 